Veterná elektráreň
**Veterná elektráreň Cerová** je veterná elektráreň pri miestnej časti Rozbehy obce Cerová v Senickom okrese. Jej inštalovaný výkon je 4×660 kW, ročne by mala vyrobiť 4 000 MWh elektrickej energie. Bola prvou veternou elektrárňou na Slovensku. Elektráreň leží na území CHKO Malé Karpaty v lokalite *Vápenková skala* v nadmorskej výške 469 m n. m.

Plánovanie a výstavba
---------------------

Lokalita *Vápenková skala* mala byť vytypovaná ešte pred rokom 1989, keď Slovenské elektrárne plánovali postaviť veternú elektráreň ako demonštračný projekt. V roku 2000 Európska únia vyčlenila na výstavbu 1,8 milióna eur z projektu PHARE. Bola to najväčšia investícia tohoto programu na Slovensku v danom roku. Výstavba si vyžiadala celkovo 125 miliónov Sk.
Skúšobná prevádzka elektrárne začala 10. októbra 2003.

Technológia
-----------

Elektráreň sa skladá zo štyroch veterných turbín, každej s výkonom 660 kW, celkový inštalovaný výkon je 2,6 MW. Stĺpy turbín sú vysoké 78 metrov a majú hmotnosť 90 ton. Generátory pochádzajú od dánskeho výrobcu Vestas. Vrtule majú priemer 44 metrov.

Prevádzka
---------

Ročne elektráreň vyrobí 4 až 5 GWh energie. Do rozpočtu obce prináša približne 16,5 tisíca eur ročne. V roku 2008 obec plánovala postavenie ďalších dvoch, výkonnejších turbín.

Vo februári 2022, tzn. po približne 18 rokoch prevádzky, došlo na jednej z turbín k odtrhnutiu listu rotora. Následne bol zrealizovaný audit zvyšných troch turbín, pričom boli nájdené poruchy aj na ďalších dvoch. V prevádzke tak dočasne zostala len jedna turbína, je však v pláne revitalizácia celej elektrárne a zároveň majú na Záhorí vzniknúť aj ďalšie veterné elektrárne.

Referencie
----------

1. 1 2 3 4 5 6   *Veterná elektráreň* [online]. obec Cerová, [cit. 2017-11-24]. Dostupné online. Archivované 2017-12-01 z originálu.
2. 1 2 3  TASR. Prvá veterná elektráreň na Slovensku pracuje päť rokov. *SME* (Bratislava: Petit Press), 2008-07-07. Dostupné online [cit. 2017-11-24]. ISSN 1335-4418.
3. 1 2 3 4 5  ČOBEJOVÁ, Eva. Komu treba vrtule?. *.týždeň* (Bratislava: W PRESS), 2008-11-07. Dostupné online [cit. 2017-11-24]. ISSN 1336-653X.
4. 1 2  HUDEC, Marián. Na Slovensku sú len tri veterné elektrárne. *Hospodárske noviny* (Bratislava: MAFRA Slovakia), 2005-07-11. Dostupné online [cit. 2017-11-24]. ISSN 1336-1996.
5. 1 2  MACHOVIČ, Pavol. Veterné elektrárne rozdelili aj zelených. *Pravda* (Bratislava: Perex), 2008-10-13. Dostupné online [cit. 2017-11-24]. ISSN 1336-197X.
6. ↑  PEŠTOVÁ, Kristýna. Veterná elektráreň v Cerovej nekončí. Na Záhorí by k nej mohla pribudnúť ďalšia. *SME* (Bratislava: Petit Press), 2022-07-26. Dostupné online [cit. 2022-07-28]. ISSN 1335-4418.

Iné projekty
------------

Commons
* Spolupracuj na Commons Commons ponúka multimediálne súbory na tému **Veterná elektráreň Cerová**

Externé odkazy
--------------

* Veterná elektráreň Archivované 2017-12-01 na Wayback Machine na webe obce Cerová
* Reportáž Rádia Slovensko

Súradnice: 48°34′12″S 17°23′06″V﻿ / ﻿48,57°S 17,385°V﻿ / 48.57; 17.385

| * z
* d
* u
Elektrárne na Slovensku |
| --- |
| Jadrové | 
* Bohunice
* Mochovce

 |
| Tepelné | 
* Vojany

 |
| Vodné | 
* Čierny Váh
* Gabčíkovo
* Liptovská Mara
* Mikšová
* Žilina
* Nosice
* Ružín
* Považská Bystrica
* Kráľová
* Madunice
* Lipovec
* Sučany
* Hričov
* Nové Mesto nad Váhom
* Horná Streda
* Kostolná
* Krpeľany
* Čunovo
* Dobšiná
* Orava

 |
| Ostatné typy | 

|  |  |
| --- | --- |
| Fotovoltické | 
* Mochovce
* Vojany

 |
| Paroplynové | 
* Malženice

 |
| Geotermálne (plánované) | 
* Lovča
* Ľubotice

 |
| Veterné | 
* Cerová
* Ostrý Vrch
* Skalité

 |

 |
| Kategórie | 
* *Bývalé elektrárne na Slovensku*
* *Elektrárne na Slovensku podľa kraja*

 |
| Zoznam |